بیٹا بلاکر زہرآلودگی

بیٹا بلاکر زہرآلودگی، بیٹا بلاکرز ادویات کو حادثاتی طور پر یا جان بوجھ کر زائد مقدار میں لینے کو کہا جاتا ہے۔   یہ زہریلا پن  اکثر دل کی دھڑکن کی رفتار میں کمی اور کم خون کے دبائو کا سبب بنتا ہے۔  کچھ بیٹا بلاکرز دل کی دھڑکن کی بے قاعدگی یا  خون میں شکر  کی کمی  کا سبب بھی بن سکتے ہیں۔   عارضہ کی علامات عام طور پر پہلے دو گھنٹوں میں ظاہر ہوتی ہیں لیکن دوائی کی کچھ شکلوں میں یہ علامات 20 گھنٹوں تک ظاہر نہیں ہوتی ہیں۔  اگر کسی شخص کو فوری طور پر صفائی کے 6 گھنٹے بعد تک کوئی علامت نہ ہو تو طبی طور پر وہ صحت مند قرار دیا جاتا ہے۔ 

بیٹا بلاکرز میں میٹو پرول، بائیسوپرولول، کارویڈیلول، پروپرانولول اور سوٹلول۔ شامل ہیں .   اس کی وجہ سے  ای سی جی (ECG) تبدیلیوں میں پی آر طول اور وسیع کیو آر ایس شامل ہو سکتے ہیں۔  بیٹا بلاکرز کے خون کی سطح کی پیمائش مفید نہیں ہے۔   اس سے ملتی جلتی  دیگر  حالتوں میں کیلشیم چینل بلاکر زہرآلودگی ، ایکیوٹ کورونری سنڈروم اور ہائی پوٹاشیم شامل ہیں۔ 

علاج میں دواؤں کے جذب کو کم کرنے کی کوششیں شامل ہو تی ہیں جن میں  زہرآلودگی  کے فوراً بعد دیا جا نے  والا          منہ سے لیا جانے والا ایکٹیویٹیڈ چارکول   یا               اگر ایک توسیعی فارمولہ لیا گیا ہو تو مکمل آنتوں کی صفائی شامل ہیں ۔  قے کرنے کی   کوششوں کی سفارش نہیں کی جاتی ہے۔  زہریلے اثرات کے علاج کے لیے ادویات میں نس میں مائعات ، سوڈیم بائی کاربونیٹ ، گلوکاگن ، انسولین کی زیادہ مقدار، واسوپریسرز اور لپڈ ایملشن شامل ہیں ۔  ایکسٹرا کارپوریل جھلی آکسیجنشن اور الیکٹریکل پیسنگ بھی آپشنز ہو سکتے ہیں۔  کچھ بیٹا بلاکرز ڈائیلاسز کے ذریعے ہٹائے جا سکتے ہیں۔ 

بیٹا بلاکر زہریلاپن،  نسبتا غیر معمولی  ہے.  کیلشیم چینل بلاکرز اور ڈیگوکسین ساتھ زیادہ مقدار میں بیٹا بلاکرز سے اموات کی شرح سب سے زیادہ ہے۔  یہ ادویات پہلی بار 1960 اور 1970 کی دہائی میں دستیاب ہوئیں۔  

 حوالہ جات 

زمرہ:ایم ڈی وکی سے ترجمہ شدہ
زمرہ:علم السموم